บัวหลวงลุยขายDWอีก15ตัว
บล.บัวหลวง ส่งท้ายปลายปี 54 เตรียมขาย DW 15 ตัว ทั้ง Call Warrant และ Put Warrant
14 ธ.ค. 2554

บล.บัวหลวง ส่งท้ายปลายปี 54 เตรียมขาย DW 15 ตัว ทั้ง Call Warrant และ Put Warrant 
นายบรรณรงค์  พิชญากร กรรมการผู้จัดการ กิจการค้าหลักทรัพย์ บริษัทหลักทรัพย์ บัวหลวง  เปิดเผยว่า บริษัทฯ เตรียมเสนอขายใบสำคัญแสดงสิทธิอนุพันธ์ (Derivative Warrant : DW) เพิ่มเติมอีก 15 ตัว โดยเป็น Call Warrant 10 ตัว อ้างอิงหุ้นสามัญ BANPU, BAY, CPALL, CPF, HMPRO, LH, PTT, PS, THAI และ TPIPL ชื่อย่อ BANP01CB, BAY01CB, CPAL01CB, CPF01CB, HMPR01CA, LH01CB, PTT01CB, PS01CA, THAI01CC และ TPIP01CA ตามลำดับ เริ่มซื้อขาย 15 ธ.ค. 54 และเตรียมขาย Put Warrant จำนวน 5 ตัว อ้างอิงหุ้นสามัญ BANPU, CPALL, CPF, LH และ PTT ชื่อย่อ BANP01PB, CPAL01PB, CPF01PB, LH01PB และ PTT01PB ตามลำดับ เริ่มซื้อขายในวันที่ 16 ธ.ค.54 นี้  ซึ่งทั้งหมดจะซื้อขายวันสุดท้ายในวันที่ 6 มิ.ย. 55 และครบกำหนดอายุ 12 มิ.ย. 55
“หลังวิกฤตน้ำท่วมมีหุ้นหลายตัวที่มีโอกาสได้รับผลกระทบเชิงบวก หลักทรัพย์บัวหลวงได้เล็งเห็นโอกาสการลงทุน จึงได้เสนอขาย DW บนหุ้น HMPRO, PS และ TPIPL นอกจากนี้ การเสนอขาย DW บนหุ้น BANPU, BAY, CPALL, CPF, LH, PTT และ THAI นั้น ยังเพื่อตอบสนองความต้องการของนักลงทุนที่มีต่อ DW บนหุ้นอ้างอิงดังกล่าว ซึ่งมีปริมาณการซื้อขายต่อวันสูง และยังเป็นการรองรับ Call Warrant และ Put Warrant ที่กำลังจะหมดอายุช่วงปลายเดือนธันวาคมนี้ด้วย” นายบรรณรงค์กล่าว 
นอกจากนี้ หลักทรัพย์บัวหลวงยังได้มอบโปรโมชันพิเศษ “เทรด DW01 ที่โบรก BLS  01” สำหรับลูกค้าหลักทรัพย์ บัวหลวงที่ซื้อขาย DW ทุกตัวที่ออกโดยบริษัทฯ ทุกการซื้อขายตั้งแต่วันนี้ - 31 ธ.ค. 54 จะได้รับคะแนนสะสม Bualuang iPoints 2 เท่า และสามารถสะสมได้แบบไม่มีวันหมดอายุ เพื่อแลกรับของรางวัลมากมาย ทั้งนี้ นักลงทุนที่สนใจเปิดบัญชีซื้อขายหลักทรัพย์หรือ  DW สามารถติดต่อหลักทรัพย์บัวหลวง 0-2618-1111 และสามารถติดตามเครื่องมือในการวิเคราะห์การลงทุน DW แบบมืออาชีพได้ที่ www.blswarrant.com
ทั้งนี้ ณ สิ้นปี 2554 หลักทรัพย์บัวหลวงจะมี DW ทั้งสิ้น 76 ตัว แบ่งเป็นประเภท Call Warrant 44 ตัว และประเภท Put Warrant 32 ตัว ซึ่งสูงกว่าเป้าหมายเดิมที่คาดว่าทั้งปีจะเสนอขายประมาณ 60 ตัว เนื่องจาก DW ของหลักทรัพย์บัวหลวงได้รับความนิยมจากนักลงทุนเป็นอย่างมาก ทั้งปริมาณการซื้อขายสูงสุดและครอบคลุมหุ้นอ้างอิงมากถึง  29 ตัวครบทุกกลุ่มอุตสาหกรรมและสามารถทำกำไรได้ทั้งตลาดขาขึ้นและตลาดขาลง ประกอบกับการดูแลสภาพคล่องที่สม่ำเสมอของ Market Maker โดยเห็นได้จากส่วนแบ่งการตลาดมูลค่าการซื้อขาย DW ของหลักทรัพย์บัวหลวงต่อปริมาณการซื้อขาย DW ทั้งระบบ นับตั้งแต่ต้นปี จนถึงสิ้นเดือนพ.ย. 54 ที่ขึ้นมายืนอันดับ 1 ที่ระดับ 39.3% เมื่อเทียบกับเมื่อสิ้นเดือนต.ค. 54 ที่ 33% โดยใบสำคัญแสดงสิทธิอนุพันธ์ในหุ้น PTT, TOP, IVL, SCB, BANPU, BCP และหุ้น KBANK ถือเป็น DW ที่มีมูลค่าการซื้อขายสูงที่สุดคือมากกว่า 4 ล้านบาทต่อวัน
“ปัจจุบันนักลงทุนให้ความสนใจลงทุนใน DW มากขึ้น เนื่องจากมีความรู้ความเข้าใจในการลงทุนใน DW ทั้งนี้ หากมีการผ่อนปรนเกณฑ์การออก DW เชื่อว่าจะเป็นผลดีต่อนักลงทุนที่จะมีทางเลือกที่หลากหลายในการลงทุน ตลอดจนสามารถป้องกันความเสี่ยงของพอร์ตการลงทุนได้มากยิ่งขึ้น”นายบรรณรงค์กล่าว
นายบรรณรงค์  กล่าวในตอนท้ายว่า ปี 2555 หลักทรัพย์บัวหลวง ตั้งเป้าหมายจะออก DW  ประมาณ 107-110 ตัว เฉลี่ยเดือนละ 9 ตัว แบ่งเป็นอ้างอิงหุ้นพลังงานและธนาคารพาณิชย์ 70% ที่เหลือประมาณ 30% จะอ้างอิงหุ้นขนาดกลาง-เล็กที่ซื้อขายอยู่ใน SET 50 และมีปัจจัยพื้นฐานทางธุรกิจดี